સૌરાષ્ટ્ર યુનિવર્સિટીએ આ પરીક્ષામાં ટેકનોલોજીનો ભરપુર ઉપયોગ કરી દરેક પરીક્ષા કેન્દ્ર પર સીસીટીવી મુકાવ્યા છે. જેના પર નિરીક્ષણ માટે યુનિવર્સિટીમાં 10 કોમ્પ્યુટર મોનિટર મુકી કન્ટ્રોલ રૂમ શરૂ કરાવાયો છે. કન્ટ્રોલરૂમમાં બેઠા કર્મચારીઓ દરેક વર્ગખંડ પર નજર રાખશે તેમજ ગેરરીતિ, કોપીકેસ, ચીઠ્ઠી-ચપાટી વગેરે વર્તણૂંક દેખાય તો તે કેન્દ્રના ઓબ્ઝર્વરનો સંપર્ક કરી તુરંત ત્યાં પહોંચી જવા જાણ કરાશે. જે કેન્દ્ર પર સીસીટીવી નહી હોય, તેણે સમગ્ર પરીક્ષાનું રેકોર્ડીંગ કરી સીડી મોકલાવવા આદેશ કરાયો છે.